AaB Fodbold

AaB (eller Aalborg Boldspilklub) er en dansk fodboldklub hjemmehørende i Aalborg og den eneste professionelle del af Aalborg Boldspilklub, der rummer flere forskellige sportsafdelinger. I internationale sammenhænge benyttes ofte forkortelsen Aalborg BK. Klubben spiller i den danske .
AaBs historie begyndte i 1885, og den er dermed efter AGF den ældste klub i den nuværende bedste danske fodboldrække. AaB er, sammen med Brøndby IF, en af de to eneste klubber, der har spillet samtlige sæsoner i Superligaen, siden den startede. Dette sluttede imidlertid med nedrykningen i 2022-23 sæsonen.

AaB var i starten kun en cricketklub og det varede flere år, før fodbold vandt indpas.

AaB's sportslige højdepunkter er danmarksmesterskaberne i fodbold i 1995, 1999, 2008 og 2014. AaB har desuden vundet bronze i danmarksmesterskaberne i fodbold i 1936, 1969 og 2007 samt blevet pokalmestre i 1966, 1970 og 2014. I nyere tid har AaB spillet sig frem til pokalfinalen ti gange (1987, 1991, 1993, 1999, 2000, 2004, 2009, 2014, 2020 og 2023) men kun vundet en enkelt gang - i 2014, hvor klubben sikrede sig sin første - og hidtil eneste - The Double.

I 1995 blev klubben samtidig den første danske deltager i Champions League, hvor det blandt andet blev til en 2-1-sejr over græske Panathinaikos. AaB var egentlig blevet slået ud i kvalifikationen af Dynamo Kijev, men det ukrainske hold blev ekskluderet efter en bestikkelsessag.
Også efter klubbens tredje mesterskab i 2008, kvalificerede AaB sig til den prestigefyldte turnering, da man i to kvalifikationsrunder lykkedes med at ekspedere FK Modrica fra Bosnien-Hercegovina og FBK Kaunas fra Litauen ud.
I Champions League gruppespillet fik AaB en 3. plads, som gav adgang til UEFA Cuppen, hvor AaB vandt over Deportivo La Coruña i 1/16-finalerne, men tabte til Manchester City i 1/8-finalerne.
Det skal også nævnes at AaB spillede sig i UEFA Cuppens gruppespil 2007-2008, da de slog Sampdoria, og dermed blev det første danske hold, der har slået et italiensk hold ud af en europæisk turnering.

Efter AaB i sæsonen 2013/14 vandt The Double, skulle AaB ud at spille europæisk fodbold. Klubben gik højst overraskende videre fra gruppespillet i Europa League og skulle spille videre, hvor AaB dog tabte over to kampe til belgiske Club Brügge.

AaB`s Tilskuere Gennemsnit: (2023/24 Sæson)

Tilskuere-antal Samlet Gennem hele sæson: (Både Fans på Hjemmebane + Udebane) 
Samlet Tilskuere Antal: _ Samlet AaB-fans med til Kampene:

Historie

Grundlæggelse (1885) 
Aalborg Boldspilklub blev stiftet d. 13. maj 1885 af engelske ingeniører, der var i Danmark for at bygge den jyske jernbane. I de første år bestod klubben kun af cricket, hvorfor navnet ved stiftelsen var Aalborg Cricketklub, man ændrede dog navnet til Aalborg Boldklub i 1899. I 1902 blev fodboldafdelingen i klubben oprettet på amatør-basis, og i 1906 blev klubbens navn igen ændret, denne gang til det nuværende Aalborg Boldspilklub af 1885.

Starten (1889-1903) 
Klubben blev startet op som Aalborg Boldklub i 1885, og skiftede senere navn til Aalborg Cricketklub. Klubben var medstiftere af både Dansk Boldspil Union i 1889 og JBU i 1895. Klubben skiftede igen navn i 1899, tilbage til Aalborg Boldklub. Fodboldafdelingen blev stiftet på amatørbasis i 1902, året før de kom til at spille turneringsfodbold. Det var dog først i 1903, at AaB kom til at spille turneringsfodbold. Det blev i JBU's nystartede turnering, som blandt andet havde hold fra Esbjerg, Horsens og Aarhus. Klubben vandt turneringen i den anden sæson, men det var første gang, hvor de var på deltagerlisten. Navnet ændredes sig igen i 1906, da Aalborg Boldklub og Aalborg Fodboldklub indgik i en sammenlægning, og blev til det nuværende navn, Aalborg Boldspilklub.

Fra 1903 til 1935 
AaB vandt det jyske mesterskab for anden gang i 1907, og to år senere blev Aalborg Boldspilklub-spilleren, Peder Olsen, som den første AaBer nogensinde udtaget til det uofficielle jyske regionalhold. En af AaBs første formænd hed formand Pagh. Han døde pludseligt af tyfus i 1910, og det blev anledningen til en af AaBs første kriser nogensinde. Klubben vandt både det jyske mesterskab i henholdsvis 1911 og 1920.

Guldalderholdet begynder i disse år at tage form. Selvom AaB spiller i Jyllands anden bedste række, vinder AaB den nystartede, jyske pokalturnering, hvilket de også gør i 1924 og 1925. Efter sæsonen i 1923 rækkede AaB op i den bedste række igen. Pokalturneringen blev i 1928 vundet af AaB for femte gang i træk. Året efter blev den første landsdækkende turnering skabt. Ligaen bestod af 10 hold, som hver mødte hinanden en gang, men den jyske turnering forsatte ufortrødent, selvom den landsdækkende var blevet skabt. I disse år vinder AaB flere jyske titler i pokalturneringen og ligaen, deraf Guldholdet.

Baneanlægget på Ny Kastetvej i Aalborg indvies, og det gamle på Eksercerpladsen forlades. AaB-spillerne Ernst Nielsen og Verner Hedegaard blev som de første nogensinde udtaget til det nationale, danske landshold.

I 1935 havde Aalborg Boldspilklub 50 års jubilæum.

Sæsonen 2006-2007 

I sæsonen Superligaen 2006-07 blev AaB's Rade Prica topscorer i Superligaen med sine 19 mål, mens AaB sikrede sig 3. pladsen i ligaen, der gav adgang til Intertoto-cuppen. I denne sæson erobrede FC København førstepladsen i Superligaen. AaB havde med sin 3. plads forbedret sig to pladser siden sæsonen 2005-2006.

Sæsonen 2007-2008 

Her mødte AaB finske FC Honka, som blev besejret med mål i overtiden, efter en samlet stilling efter to kampe på 3-3. Herefter mødte man belgiske K.A.A. Gent, som over to kampe blev besejret med samlet 3-2. Dette gav AaB adgang til UEFA Cup kvalifikationen. AaB stødte her mod endnu et finske hold, nemlig HJK Helsinki. Også her kunne nordjyderne trække sig sejrrigt ud af de to kampe. Samlet 4-2 sendte AaB videre til den første runde af årets UEFA Cup. I første runde trak AaB italienske U.C. Sampdoria, der blev besejret 2-2 på reglen om udebanemål.
Dette gav adgang til gruppespillet, som for AaB's vedkommende bød på møder med R.S.C. Anderlecht og Getafe CF på hjemmebane, samt Tottenham Hotspur F.C. og Hapoel Tel Aviv F.C. på udebane. Her stoppede AaBs tur i Europa dog for denne sæson. AaB måtte nøjes med 4 point i de 4 kampe, hvilket rak til en 4. plads ud af 5. Overordnet set var AaB's europæiske eventyr dog kun lige begyndt. AaB vandt sit 3. danske mesterskab i sæsonen 2007/2008. Det gav AaB mulighed for at kvalificere sig til gruppespillet i Champions League.

Sæsonen 2008-2009 

AaB mødte FBK Kaunas i tredje kvalifikationsrunde. Her vandt AaB både hjemme- og returkamp med 2-0, og gik dermed videre til Champions League gruppespillets gruppe E, hvor man skulle møde Manchester United, Villarreal og Celtic.
I dette gruppespil sikrede AaB sig en tredjeplads, hvilket gav adgang til UEFA Cuppens 1/16-finaler, hvor de skulle møde Deportivo La Coruna fra Spanien. Her vandt man 3-0 hjemme og 1-3 ude, og gik dermed videre med 6-1 samlet.
I 1/8-finalerne mødte man Manchester City, som i forrige runde netop havde slået danske FCK ud af turneringen. Første kamp i Manchester sluttede 2-0 til hjemmeholdet, men med en AaB-sejr på 2-0 hjemme endte de to i forlænget spilletid og straffesparkskonkurrence. I straffesparkskonkurrencen vandt Manchester City 3-4, og AaB's europæiske eventyr anno 2008/09 var ovre. I SAS ligaen tumlede AaB ind i en lille pointmæssig krise, og endte på en 7. plads.
Dog sikrede AaB sig en plads i Europa Leagues's kvalifikation til næste sæson, efter at man i landspokalturneringens finale tabte til FCK, der sikrede sig sin Europa-plads gennem sit danske mesterskab.

AaB hentede i denne sæson profiler som Kasper Bøgelund, Kjetil Wæhler og Michael Beauchamp i henholdsvis Borussia Mönchengladbach, Vålerenga Fotball og 1. FC Nürnberg. Samtidig hentede de den unge, ukendte fodboldspiller Henrik Dalsgaard hos Møldrup/Tostrup IF.

Sæsonen 2009-2010 

Sommertransfervinduet 2009 blev et af de mest aktive i nyere tid i AaB. Der blev ikke forlænget aftaler med Luton Shelton, Siyabonga Nomvethe, Kasper Risgård eller Steve Olfers, mens man solgte Caca til OB, Thomas Augustinussen til Red Bull Salzburg, Kenneth Stenild til AC Horsens og Thomas Enevoldsen til FC Groningen.

Som erstatninger kom Louay Chanko fra Hammarby IF, Rasmus Würtz fra FCK, Daniel Fredheim Holm fra Vålerenga, Abbas Hassan fra IF Elfsborg, Kenneth Emil Petersen fra AC Horsens samt Thomas Gaardsøe, der havde spillet amatørfodbold i AaB sæsonen forinden.

Desuden sagde man i august 2009 farvel til assistenttræner Allan Kuhn, der skiftede til FC Midtjylland. Hans afløser blev Magnus Pehrssons tidligere kollega fra GAIS, Patrik Johansson.

Sportsligt begynde sæsonen skidt for AaB, da man tabte 3-1 samlet til FK Slavija i 2. kvalifikationsrunde af Europa League. Dermed måtte [AaB nøjes med 2 kampe i Europa i 2009/2010-sæsonen. I Superligaen tabte man den første kamp i sæsonen til AGF. Man fik dog rettet op på spillet, og nåede at ligge nummer 1 i tabellen fra 8. til 9. runde.
Herfra gik turen ned ad i tabellen, og man overvinterede på en 7. plads.
I vintertransfervinduet hentede AaB Chris Rolfe fra Chicago Fire, mens Thomas Gaardsøe skiftede til Esbjerg fB efter hans kontrakt udløb. I foråret fik AaB bedre fat og kæmpede til sidste runde af Superligaen om bronze-medaljer. AaB måtte dog tage til takke med en slutplacering som nummer 5 i tabellen.

Efter sæsonens sidste kamp annoncerede AaB forfremmelsen af 4 spillere fra klubbens ungdomshold: Tobias Ørtoft, Nicklas Helenius, Denis Dedovic og Kasper Kusk.
Samtidig tog AaB afsked med Abbas Hassan, der ikke fik en fast aftale efter endt lejeperiode og dermed måtte tilbage til IF Elfsborg, samt Andreas Johansson, hvis kontrakt ikke blev forlænget.

125 års jubilæum (2010) 
AaB af 1885, der er moderklubben bag den professionelle afdeling i AaB A/S, fejrede d. 12. maj sit 125 års jubilæum som en af de ældste danske fodboldklubber.
Jubilæet blev markeret af DBU med en landskamp på Energi Nord Arena d. 27. maj mellem Danmark og Senegal som en optakt til VM 2010.

På tribunerne markerede AaB's fans dagen med en 20 meter høj og 80 meter lang tifo, der ærede klubbens historie. Tifoen blev trukket over nord-tribunen på Energi Nord Arena ved spillernes indløb til kampen mod HB Køge d. 16. maj. Blandt tifoens motiver var de engelske jernbanearbejdere, der stiftede klubben, klubbens økonomiske krise i 1993, Torben Boyes trøje med nummer 12 og Champions League-logoet med henvisninger til klubbens deltagelse i 1995 og 2008.

Sæsonen 2010/2011 
Efterårssæsonen 2010 var et forfærdeligt bekendtskab for AaB. Da AaB efter 11 runder i Superligaen befandt sig på en placering som 12 i tabellen, valgte man at fyre cheftræner Magnus Pehrsson d. 11. oktober 2010. I stedet blev Kent Nielsen ansat til at overtage cheftrænerposten. Desværre for AaB fik dette ikke den store effekt i tabellen. AaB måtte overvintre på Superligaens sidsteplads efter 19 spillerunder.
AaB's to lejede spillere i efteråret, Jones Kusi-Asare og Dickson Nwakaeme, fik ikke forlænget deres ophold i AaB og blev sendt hjem til henholdsvis Esbjerg fB og FC Opa.

Daniel Fredheim Holm blev i vinterpausen solgt til Rosenborg BK og Tobias Ørtoft blev fritstillet.
Dette gav plads i truppen, og med økonomi fra nordjyske investorer, begyndte AaB en stor oprustning, idet man hentede tidligere tre tidligere danske landsholdspillere til klubben: Thomas Augustinussen vendte tilbage til AaB efter 1½ år i Red Bull Salzburg, Michael Lumb blev lejet fra Zenit Skt. Petersborg og Morten "Duncan" Rasmussen blev lejet fra Celtic F.C.. Derudover lejede man brasilianske Kayke Rodrigues fra Vila Nova FC og hentede camerounesiske Ibekwe Chijioke Leonard til klubben på en halv-årig kontrakt. Desuden vendte Anders Due tilbage i vinterpausen, efter et halv-årigt lejeophold hos FC Nordsjælland.

Før starten på forårssæsonen startede AaB en kampagne under navnet "Opturen", der opfordrede fans til at komme på stadion og støtte klubben. En del af denne kampagne var blandt andet træninger på diverse anlæg i byer i Nordjylland, blandt andet Brønderslev, Thisted og Arden.
Opturen lod dog vente på sig. Først efter 28. runde, hvilket var den 8. kamp i foråret, kunne AaB endelig indtage en plads i tabellen over nedrykningsstregen. Det betød dog langt fra redning for AaB, der matematisk stadig var i fare for nedrykning helt indtil 33. og sidste spillerunde af Superligaen. Her tabte AaB på udebane til FCK med 2-0, men det uafgjorte resultat mellem Randers FC og Esbjerg fB, i samme runde, reddede AaB, der sluttede på 10. pladsen.

Sæsonen 2011/2012 
Forud for sæsonstarten ophævede AaB og assistenttræner Patrik Johansson samarbejdet. I stedet hentede man klubikonet Allan Kuhn, der vendte tilbage til den klub, som han forlod i 2009 til fordel for et cheftrænerjob FC Midtjylland. Udover Patrik Johansson blev der også taget afsked med forårets lejespillere: Kayke, Morten "Duncan" Rasmussen og Michael Lumb, mens et par af klubbens egne spillere, Michael Sten Jensen og Daniel Christensen, forlod AaB til fordel for henholdsvis Ventura Club Fusion og SønderjyskE. Slutteligt tog man også afsked med Karim Zaza, hvis kontrakt ikke blev forlænget. Senere blev også Ronnie Schwartz og Jens-Kristian Sørensen sendt videre til andre klubber.

AaB-truppen blev i optakten til sæsonen ramt af en tragedie. AaB-spilleren Dennis Marshall og hans kone blev dræbt i en trafikulykke på en bjergside i hans hjemland, Costa Rica, d. 23. juni 2011. Dette skete blot 5 dage efter, at han havde scoret sit første mål for Costa Ricas landshold. Dennis Marshall blev efterfølgende mindet med en tifo fra AaB Support Clubs tifogruppe ved AaB's hjemmekamp mod AGF d. 24. juli 2011, hvor AaB's to målscorere i kampen, Chris Rolfe og Mathias Wichmann, dedikerede deres mål til Dennis Marshall og hans kone.

AaB indledte sæsonen på udebane mod Brøndby IF i en kamp, der endte uafgjort 2-2. En god stime i de efterfølgende kampe sørgede for, at AaB lå på 2. pladsen i Superligaen efter 8. runde. De næste 10 kampe formåede AaB dog ikke at holde fast i den gode stime, så de måtte tage til takke med at overvintre på en 7. plads efter 18 runder spillet.

Sæsonen 2016/2017 
Denne sæson var den første efter indførelsen af ny ligastruktur i Superligaen. Efter en del svingende præstationer i grundspillet endte AaB lige uden for top 6 og måtte derfor en tur i en af de to nedrykningspuljer. Startopstillingen bestod i høj grad af unge spillere, der ikke kunne modstå presset, og spillet blev kun ringere i forårets kampe.

Det betød, at holdet kun vandt 1 ud af 6 kampe i nedrykningsspillet. AaB havde dog skrabet point nok sammen i grundspillet, og holdet holdt sig dermed ude af nedrykningsfare, men kunne spille to playoffkampe om at spille kvalifikation til Europa League - her tabte AaB over to kampe til Randers FC.

Det svage spil på banen betød en fyring til cheftræner Lars Søndergaard, der blev erstattet af Morten Wieghorst. Til gengæld kunne klubben præstere et kæmpesalg, da man skød Christian Bassogog afsted til Kina for op i mod 45 millioner kroner.

Førsteholdstrup

Nuværende spillertrup 
Følgende spillere indgår i AaB's førsteholdstrup pr. 5. maj 2022.

Trænerstab 

 Oscar Hiljemark  – Cheftræner
 Søren Krogh - Fodboldchef
 Rasmus Würtz – Assistenttræner
 Javier Agenjo – Fysisk træner
 Poul Buus – Målmandstræner
 Jim Holm Larsen – Analytiker
 Martin Langagergaard - Præstationspsykologisk konsulent
 Ernst Damborg – Holdleder
 Jens Lykkegaard Olesen – Læge
 Morten Skjoldager – Cheffysioterapeut
 Simon Enevoldsen - Fysioterapeut
 Kasper Bøgelund - Massør

Historisk 
AaB'ere gennem tiden

All-star hold

I 2014 valgte AaB via en afstemning blandt fansene at kåre et all-star hold valgt blandt spillere, der har optrådt for AaB siden Superligaens indførelse i 1991.

Holdet faldt ud således:

Reserver: Nicolai Larsen, Jes Høgh, Thomas Enevoldsen og Søren Frederiksen.
Præsenteret d. 13. april 2014.

Sæsonens AaB'er

AaB's officielle fanklub AaB Support Club kårede for første gang i foråret 1991 sæsonens AaB'er blandt klubbens spillere og trænere ved sæsonens afslutning. Den første vinder, Calle Facius, blev kåret af foreningens bestyrelse, men sidenhen er vinderen blevet kåret efter afstemning blandt foreningens medlemmer. Rasmus Würtz er den eneste spiller, der i årenes løb har vundet titlen fire gange, mens fem spillere har vundet afstemningen to gange: Ståle Solbakken, Michael Silberbauer, Thomas Augustinussen, Nicklas Helenius og Jacob Rinne.

Tidligere cheftrænere

Transferhistorik 

Transferrekorder

Trøje- og hovedsponsor 

Tidligere hovedsponsorer:
 Aalborg Akvavit
 Aalborg Stiftstidende

Klub- og spillerrekorder 

Flest kampe
 Superligaen: Rasmus Würtz (2002-2019) 452 kampe 
 Flest kampe i alle turneringer: Torben Boye (1984-2002) 560 kampe

Flest mål
 Superligaen: Peter Rasmussen (1988-1989) & (1991-1997) 54 mål

Største sejr i Superligaen
 Hjemme: 8-1 hjemme mod Viborg FF d. 5. august 1995. Tilskuere: 6.950
 Ude: 0-7 mod Lyngby Boldklub d. 24. marts 2002. Tilskuere: 889

Største nederlag i Superligaen
 Hjemme: 0-4 mod Randers FC d. 22. oktober 2006. Tilskuere: 7.054
 Ude: 6-0 mod Odense Boldklub d. 4. december 2010. Tilskuere: 5.171

Aalborg Stadion 

Aalborg Stadion i en ny og ombygget udgave åbnede i 2002. Stadion har en tilskuerkapacitet på 13.800 (7.800 siddepladser). Ved internationale kampe kan tilskuerkapaciteten ændres til 10.500 (alle siddepladser). Fodboldbanen er 105 x 70 meter. I forbindelse med forberedelserne til U/21-EM 2011 blev der investeret ca. 10 mio. kr. i nyt lysanlæg med master og projektører, der kan lyse 1.400 lux. De gamle kunne lyse 1.170 lux. I folkemunde bliver stadionet i Aalborg blot kaldt Aalborg Stadion, men officelt hedder det Aalborg Portland Park. De seneste år er u21 landsholdets kampe blevet afviklet i Aalborg, men DBU overvejer at overdrage værtsskabet for landsholdets kampe til et andet stadion.

Den 20. november 2007 solgte AaB rettighederne til navnet på Aalborg Stadion til Energi Nord, hvorefter stadionets navn blev Energi Nord Arena indtil sponsoraftalens udløb den 31. december 2011. Efterfølgende overtog Nordjyske Medier sponsoratet, således at stadionet hed Nordjyske Arena frem til 31. december 2016.
I begyndelsen af 2017 offentliggjorde AaB endelig, hvem der skulle overtage navnesponsoratet efter Nordjyske Medier. Det blev betonvirksomheden Aalborg Portland, og dermed hedder stadion Aalborg Portland Park i hvert fald indtil 2020.

Historie
I 1914 efterlod spritbrænder Harald Jensen Aalborg Kommune et grundstykke, hvor det nuværende stadion ligger, med ønsket om at det ville blive brugt til idrætsudfoldelser i offentligt øjemed. Grunden inkluderede seks tønder land, have og park. De muligheder, der lå i arven, blev efter et par år udnyttet af topidrætsmanden og olympiadeltager, Eugen Schmidt, i forbindelse med sin nystartede stiftelse, Samvirkende Idræts-Foreninger Aalborg (SIFA).

I 1920 indviedes Aalborg Stadion, og i de kommende år begyndte byens store politikere at få øjnene op for anlæggets virkelige værdi. Allerede i 1927 forstod man de langsigtede muligheder. En tribune med 300 siddepladser, omklædningsfaciliteter og små mødelokaler blev opført, og en rund cindersbane anlagt. I 1937 kom endnu en tribune med ståpladser. Tribunen brændte den 12. juni 1960, og branden var anledning til, at byen fik et moderne stadion, bygget i beton og med plads til 20.000 tilskuere.

I 1963 blev den første af de 3 sportshaller bygget, og de andre fulgte i 1986 og 1991.

I 2002 blev fodboldstadionet renoveret. I den forbindelse blev bl.a. alle tribuner overdækkede (tidligere var kun sidetribunerne overdækkede).

Tilskuerstatistik for hjemmebanekampe i Superligaen

{|
|-
|  style="vertical-align:top; width:50%;"|

Opdateret pr. 6. august 2019

Historiske resultater 
 Danmarksmesterskabet
 Mestre (4): 1995, 1999, 2008 og 2014
 Bronze (3): 1936, 1969 og 2007
 Landspokalturneringen
 Vinder (3): 1966, 1970 og 2014.
 Øvrige finalekampe (9): 1967, 1987, 1991, 1993, 1999, 2000, 2004, 2009 og 2020
 UEFA Champions League
 3. kvalifikationsrunde (1): 1999-2000
 Gruppespillet (2): 1995-96, 2008-09
 UEFA Cup
 1/8-finalerne (1): 2008-09
 Gruppespillet (1): 2007-08
 1. runde (3): 1993-94, 1999-2000, 2004-05
 UEFA Pokalvindernes Turnering
 1. runde (3): 1966-67, 1970-71, 1987-88
 UEFA Intertoto Cup
 Gruppevindere (2): 1993, 2007

Klubbens ligaresultater

Europæisk deltagelse

Champions League

Europa League

UEFA Cup

Pokalvindernes Cup 

Alle sejre er sat til 3 points af hensyn til sammenligning og sammentælling over årene

Øvrige hold 
AaB's reservehold spiller i Reserveligaen (Gruppe 4). Derudover har AaB seniorhold i Jyllandsserien, serie 2, serie 4 og serie 5.
I herre-ungdomsafdelingen spiller AaB U19 i U19 Ligaen og AaB U17 spiller i U17 Ligaen.

AaB's bedste kvindehold, AaB Kvinder, spiller også i landets bedste kvindelige fodboldrække Elitedivisionen, siden 2019.

Hele Nordjyllands Håndsrækning 
I 2015 lancerede AaB CSR-tiltaget "Hele Nordjyllands Håndsrækning". AaB donerer et beløb pr. fremmødt tilskuer til klubbens Superligahjemmekampe til et godt formål i Region Nordjylland.
Herudover indebærer tiltaget, at AaB årligt donerer op til 500 billetter til velgørende formål og modtager besøg af skoleklasser på Aalborg Portland Park. AaB har endvidere i samarbejde med hovedsponsoren Spar Nord og trøjesponsoren Hummel udviklet en særlig velgørenhedstrøje, hvor 100 kr. fra hver solgt trøje går til et velgørende formål.

Bibliografi og medier 
Bøger om klubben
 Jeg er AaB-fan – Mogens Madsen, Ekstra Bladet, 2002
 Vi er mestrene – John Laden Jensen og Christian Simoni, Aalborg 2008
 Knytnæven fra Nord - John Laden Jensen, 2014

Bøger om personer
 1000 på rød – Selvbiografi af Jimmy Nielsen i samarbejde med John Laden Jensen, 2006
 Sorte Svin – Selvbiografi af David Nielsen.

Film
 AaB – Danske mestre 2008 – AaB i samarbejde med Viasat Sport, 2008

Musik
 Vi står sammen om dig – Skrevet af Ivan Pedersen og tidligere AaB-spiller, Michael Vesterskov (Sang: AaB's daværende førstehold med Anders Sundstrup som frontvokal, kor: Snapshot), 1988
 Hattrick – 2004
 Vi er AaB, hvem er I? – Hit FM & Claus Hassing, 2006
 AaB Guld-sang – Skrevet af den lokale komiker Michael Staun i 2008. Sangen blev præsenteret på stadion efter AaB's danmarksmesterskab i 2008, men blev aldrig udgivet som single.

Periodika
 AaB Avisen – Senere AaBSport
 AaBSport – Udgivet sammen med Nordjyske Stiftstidende op til hjemmekampe
 Supporteren – Udgives 4 gange årligt af AaB Support Club
 AaB Magazine – 4 numre, produceret af Super Advice ApS, senere omdøbt til AaB MAG
 AaB MAG – 6 numre, produceret af Super Advice ApS

AaBs holdoversigt 
Senior 1: 
Reservere: Reserveligaen
Senior 2: 
Senior 3: 
Senior 4:

Se også 
 AaB A/S
 AaB Support Club
 Fodboldspillere fra AaB
 Superligaen
 Fodbold i Danmark

Referencer

Eksterne henvisninger 
 AaB's officielle hjemmeside
 AaB af 1885
 Aalborg BK UEFA.com 

 
Etableret i 1902
Fodboldklubber i Danmarksturneringen